“พิเชษฐ” ยันหุ้น MORE ไม่กระทบตลาด-โบรก มาร์เก็ตแคปแค่ 1 หมื่นลบ.
สมาคมหลักทรัพย์ฯ ชี้ทุกโบรกซื้อ-ขายปกติ ธุรกรรม MORE ไม่กระทบ หลังมีมาร์เก็ตแค็ปเพียงแค่ 1 หมื่นล้านบาท เทียบกับตลาดที่มีมาร์เก็ตแคป 2 ล้านล้านบาท
สมาคมหลักทรัพย์ฯ ชี้ทุกโบรกซื้อ-ขายปกติ ธุรกรรม MORE ไม่กระทบ หลังมีมาร์เก็ตแค็ปเพียงแค่ 1 หมื่นล้านบาท เทียบกับตลาดที่มีมาร์เก็ตแคป 2 ล้านล้านบาท
14 พ.ย. 2565

นายพิเชษฐ สิทธิอำนวย นายกสมาคมบริษัทหลักทรัพย์ไทย เปิดเผยในแถลงข่าว “แนวทางการแก้ไขปัญหากรณีหุ้น บริษัท มอร์ รีเทิร์น จำกัด (มหาชน) หรือ MORE ที่ห้องประชุมเสรี จินตนเสรี ชั้น 7 อาคารตลาดหลักทรัพย์ฯ ระบุว่า ขณะนี้บริษัทหลักทรัพย์ทุกแห่งสามารถเปิดให้บริการได้ตามปกติ
โดยธุรกรรมการซื้อขายหุ้น MORE ไม่ได้ส่งผลกระทบแต่อย่างใด เนื่องจากเป็นหุ้นที่มีมาร์เก็ตแค็ปเพียงแค่ 1 หมื่นล้านบาท เมื่อเทียบกับมาร์เก็ตแค็ปทั้งตลาดฯที่ราว 2 ล้านล้านบาท
อย่างไรก็ตาม วันนี้ตลาดหลักทรัพย์ได้ขึ้นเครื่องหมาย SP ห้ามซื้อขายหุ้น MORE เป็นการชั่วคราว เนื่องจากพบว่าหลักทรัพย์ MORE มีการซื้อขายในวันพฤหัสบดีที่ 10 พ.ย. 65 ผิดปกติไปจากช่วงก่อนหน้า โดยมีมูลค่าการซื้อขายสูงถึง 7,142 ล้านบาท เป็นอันดับ 1 ของมูลค่าการซื้อขายรวมทั้งตลาด (SET และ mai)  โดยเปิดตลาดที่ราคา 2.90 บาท เพิ่มขึ้น 4.3% จากราคาปิดวันก่อนหน้า จากนั้นราคาปรับตัวลดลงต่อเนื่องจนราคาต่ำสุด (Floor)